Neringos meno mokykla

(švietimo įstaigos pavadinimas)

# Norbertas Airošius

(švietimo įstaigos vadovo vardas ir pavardė)

## METŲ VEIKLOS ATASKAITA

2024-01-22 Nr. 1

(data)

Neringa

(sudarymo vieta)

## I SKYRIUS STRATEGINIO PLANO IR METINIO VEIKLOS PLANO ĮGYVENDINIMAS

(Švietimo įstaigos strateginio plano ir metinio veiklos plano įgyvendinimo kryptys ir svariausi rezultatai bei rodikliai)

1. ***Tikslas. Plėtoti neformalaus švietimo paslaugas, ugdymo programų pasiūlos įvairovę, siekiant kokybiško ugdymo proceso įgyvendinimo.***

***Užtikrinant kokybišką ugdymo procesą pagrindiniai rezultatai:***

**Patobulintos mokytojų pedagoginės kompetencijos stiprinant individualizuotą ugdymą**

2023 m. mokyklos mokytojai dalyvavo 37 kvalifikacijos seminaruose ir nuotoliniuose mokymuose. Mokytojai taip pat vedė meistriškumo pamokas, atviras pamokas ir organizavo nacionalinę mokslinę konferenciją „Bendradarbiavimas mokinio sėkmei meno mokykloje“, kurioje daugiausia dėmesio skirta individualiai mokinių pažangai, motyvacijai ir individualizuotam mokymuisi. Mokykloje sėkmingai organizuotas trijų mokytojų metodininkų atestacijos procesas. Šios iniciatyvos ir atestacija ne tik prisidėjo prie mūsų mokytojų pedagoginių įgūdžių tobulinimo, bet ir turėjo tiesioginį teigiamą poveikį mokinių įsitraukimui ir mokymosi rezultatams.

**Plėtota meninės veiklos įvairovė ir rengiamos naujos edukacinės erdvės**

Didelis dėmesys skiriamas vertybiniam ugdymui, kultūros paveldui ir tradicijoms: edukacinės ekskursijos pvz. išvyka į Vilniaus valdovų rūmus, advento vakaras, literatūros, muzikos ir dailės vakaras pvz. „Iš ko padarytas pasaulis“, skirtas paminėti V. Palčinskaitės 80-mečiui, „Rudenėlis duondavėlis“, „Gintarinės pasakaitės-dovana Neringai“, Šv. Martyno, Baltojo oželio diena, dalyvavimas tarptautinėse iniciatyvose, kaip „Matau tave 2023“ bei naujos edukacinės erdvės (Kino teatras, Vasaros dirbtuvės, Velykos, Kalėdos) suteikė mokiniams galimybę plėsti akiratį.

Organizuotas choreografijos, kanklių grupių ir Neringos vaikų choro dalyvavimas „Lietuvos vakarų krašto dainų ir šokių šventėje 2023“, skirtoje Klaipėdos krašto prijungimo prie Lietuvos 100-mečiui. Šventėje dalyvavo daugiau nei 7 000 dalyvių, virš 300 vaikų, jaunimo ir suaugusiųjų chorų, vokalinių ansamblių, tautinių instrumentų orkestrų, tradicinių kanklių, skudučių ansamblių, liaudiškos muzikos kapelų ir šokių kolektyvų iš visos Lietuvos miestų ir miestelių. Taip pat suformuoti kanklių ir šokėjų kolektyvai ruošiasi Lietuvos dainų 100-mečio šventei „Kad giria žaliuotų“. Organizuotas mokinių dalyvavimas įvairiuose festivaliuose pvz. „Laisvalaikio muzika - 2023“, dainų dainelės atrankos etapas, festivalyje „Fortissimo“.

Mokykloje dirbtuves mokiniams organizavo žinomi kūrėjai, kaip Sigutė Ach, Daiva Molytė – Lukauskienė. Ši veikla buvo neatsiejama nuo ugdymo proceso, skatino mokinių kūrybiškumą, emocinę raišką ir kultūrinį supratimą.

Mokyklos mokiniai aktyviai dalyvauja įvairiuose savivladybės renginiuose pvz. Nidos KTIC „Laiškai į kitą krantą“.

**Įdiegta savanorystės programa**

Savanorių programos mokytojams įdiegimas reikšmingai prisidėjo prie neformaliojo ugdymo pasiūlos įvairinimo. Daug mokinių dalyvavo Neringos meno mokyklos vasaros akademijoje, kurioje vyko įvairios dienos stovyklos, tokios kaip „Muzikavimo stovykla“, „Dailės kūrybinė stovykla“, „Kūrybinė šokio laboratorija“, „Ritmikos, judesio stovykla“, „Dramos terapijos stovykla“. Šie užsiėmimai suteikė mokiniams galimybes plėtoti savo meninius talentus.

**Padidinti bendradarbiavimo formų įvairovė ir įtrauktis**

Bendradarbiavimo projektai kaip „Žaibo opera“, „Neringos veidas“, „POP kanklės“, mokslinė bendradarbiavimo konferencija, respublikinis vaikų ir jaunimo dailės miniatiūrų konkurso „SMĖLIO UŽPUSTYTI“, tarpklasiniai koncertai, parodos išryškino naujas bendradarbiavimo galimybes su socialiniais partneriais ir jų svarbą plečiant ir įvairinant mokyklos ugdymo turinį. Visa mokyklos veikla efektyviai komunikuojama socialiniuose tinkluose, organizuojant mokinių darbų ir mokyklos renginių viešinimo veiklos, atviri koncertai bendruomenei pvz. gitaros vakarai Neringos bendruomenei, ebru pamokos, mokyklos projekto filmo „Neringos veidas“ pristatymas bendruomenei. Integruotos pamokos su Neringos gimnazijos mokytojais, dainų šventei skirta pamoka pradinukams, kaip „Kino stotelė“, integruotos dailės ir chemijos pamoka, kurioje mokiniai susipažino su perspektyvos piešimo dėsniais. Taip atskleidžiant gilesnius ryšius sukuriant galingas vaizdines istorijas, kurios susilauktų atgarsio.

**Dėmesys tvarumo ir kūrybiškumo ugdymo temoms**

Mokytojai aktyviai skatina ekologines ir tvarumo idėjas, pavyzdžiui, „Advento kalendoriaus istorijos“, pademonstravo novatorišką perdirbtų medžiagų panaudojimą edukaciniuose projektuose. Pagamintos 189 atvirutės ir 27 kalėdiniai žaisliukai. Taip pat buvo labai svarbus tvarumas. Mokytoja su mokiniais daug kalbėjo apie perteklinį vartotojiškumą, žalą žemei ir ar reikia viską pirkti. Tai ne tik mokė mokinius ekologinio sąmoningumo, bet ir įtraukė juos į kūrybinį procesą, kuriame veiksmingai panaudotos perdirbtos medžiagos.

**Padidintas informacinių technologijų taikymo ugdymo procese**

2023 m. Neringos meno mokykloje įsigyta daugiau kompiuterinės įrangos, įdiegtos muzikiniam ugdymui reikalingos programos. Mokiniai išmoks kurti muziką ir meną naudojant naujausias programas, tyrinėdami, kaip technologija praturtina kūrybinį procesą. Mokyklos renginyje „Laiko būgnas“ naudotos dirbtinio intelekto technologijos. Įvairiose veiklose naudotos QR technologija, kaip interaktyvios veiklos „Stintapūkio“ veikloms. Šios iniciatyvos atitiko mūsų tikslą rengti mokinius ateičiai, kurioje technologijos vaidina svarbų vaidmenį, taip ugdant jų kūrybiškumą ir technologinį išprusimą. Rengiant 2024 – 2026 m. apibrėžtas technologijų integravimo į ugdymą santykis.

Taip pat mokyklos mokinių pasiekimų sklaidai aktyviai naudojamos socialinių tinklų paskyros ir organizuojama informacijos pranešimų skaičius (2023 m. padidintas 2 kartus).

**Mokinių savivaldos aktyvus dalyvavimas kuriant teigiamą emocinę aplinką**

Meno mokyklos bendruomenė ugdo ne tik menines, bet ir bendražmogiškąsias, emocines mokinių kompetencijas. Labai svarbu ne tik tinkamai atlikti visus reikiamus darbus, susijusius su specialybe ir ugdymu, bet taip pat nepamiršti žmogiškumo, atjautos, atvirumo, nuoširdumo, pasitikėjimo principų. Viena iš svarbiausių sėkmės taisyklių ugdymo srityje yra kiekvieno asmens psichologinė būsena: jeigu jaučiamasi blogai, nuo to kenčia visos kitos kompetencijos bei, svarbiausia, – ugdymo kokybė. Gera psichologinė savijauta užtikrina ir produktyvesnį ugdymą(-si), todėl buvo skatinamas mokytojų tarpusavio bendradarbiavimas kartu organizuojant bendrus renginius, lankymasis kolegų pamokose ir dalijimasis gerąja patirtimi. Pritaikyti mokyklą ugdymui visų metų laikotarpiui, išlaikyti ją atvirą kiekvienam norinčiam mokytis. Mokinių savivaldos atstovai prisidėjo prie jaukios aplinkos mokykloje kūrimo, teikė pasiūlymus veiklos tobulinimui bei organizavo valentino dieną, rugsėjo 1-osios šventę, žiemos sezono atidarymo diskoteka.

***2. Tikslas. Įstaigos materialinės bazės modernizavimas:***

Vykdyti teisės aktų nustatytus higienos reikalavimus.

Mokykla nuolat užtikrina higienos reikalavimus, įsigydama reikalingas priemones saugumui užtikrinti.

2023 m. mokykloje ugdymo procese atnaujinta kompiuterinė ir programinė įranga. Mokiniai solfedžio pamokose gali naudotis kompiuteriais.

Atnaujinti mokyklos vartai.

**Išvada**

Mokiniai ir mokytojai nuolat dalyvauja Neringos savivaldybės kultūriniame gyvenime: per metus surengta 69 įvairiausių renginių, koncertų, parodų Nidoje ir Juodkrantėje. Mokiniai dalyvauja festivaliuose, konkursuose, kuriuose yra pastebimi ir įvertinami aukštomis prizinėmis vietomis. Mokiniai ir mokytojai visus metus ruošiasi Lietuvos dainų šventėms ir aktyviai jose dalyvauja. Be kasdieninių meninio ugdymo užsiėmimų ir dalyvavimo ugdymo proceso sudėtinėje dalyje – konkursuose, koncertuose, šventėse, renginiuose. Įgyvendindami tokias iniciatyvas, kaip mokytojų kompetencijų tobulinimas, savanorystės programų įgyvendinimas, bendradarbiavimo skatinimas, edukacinių erdvių kūrimas, tvarumo ir kūrybiškumo skatinimas, technologijų integravimas ir bendruomenės įtraukimas siekiama sistemingo kokybiško ugdymo proceso užtikrinimo. Šios pastangos ne tik praturtino mūsų mokinių mokymosi patirtį, bet ir padėjo Neringos meno mokyklai tapti dinamiška ir pažangia švietimo įstaiga.

**II SKYRIUS METŲ VEIKLOS UŽDUOTYS, REZULTATAI IR RODIKLIAI**

## 1. Pagrindiniai praėjusių metų veiklos rezultatai

|  |  |  |  |
| --- | --- | --- | --- |
| Metų užduotys (toliau  – užduotys) | Siektini rezultatai | Rezultatų vertinimo rodikliai (kuriais vadovaujantis  vertinama, ar  nustatytos užduotys įvykdy tos) | Pasiekti rezultatai ir jų rodikliai |
| Suorganizuoti meno mokyklų bendradarbiavimo konferenciją | Naujos bendradarbiavimo veiklos | Pasirašytos bendradarbiavimo sutartys | Bendradarbiavimo sutartys |
| Skaitmenizuoti veiklos procesus | Įdiegti TEAMS aplinką | Įdiegta | Skaitmenizuoti procesai |
| Įvesti naujas meno stovyklų formas (Neringos vasaros akademija) | Pritraukti savanorių į  Neringos meno mokyklą | Savanorių skaičius | Savanorių skaičius: 5 |

## 2. Užduotys, neįvykdytos ar įvykdytos iš dalies dėl numatytų rizikų (jei tokių buvo)

|  |  |
| --- | --- |
| Užduotys | Priežastys, rizikos |
| 2.1. |  |

## 3. Veiklos, kurios nebuvo planuotos ir nustatytos, bet įvykdytos

(pildoma, jei buvo atlikta papildomų, svarių įstaigos veiklos rezultatams)

|  |  |
| --- | --- |
| Užduotys / veiklos | Poveikis švietimo įstaigos veiklai |
| Atlikta daugiau nei 300 tarptautinio projekto dokumentų peržvalga | Patvirtinta galutinė projekto ataskaita |
| Parengtas koncerto – muzikinės kelionės scenarijus | Surengtas koncertas Neringos bendruomenei |
| Suplanuotas ir įgyvendintas solfedžio klasės atnaujinimas | Solfedžio pamokose mokinių mokymui naudojama kompiuterinė ir programinė įranga |
| Įdiegta tvarkaraščių programa | Padidintas pamokų planavimo efektyvumas. |

## 4. Pakoreguotos praėjusių metų veiklos užduotys (jei tokių buvo) ir rezultatai

|  |  |  |  |  |
| --- | --- | --- | --- | --- |
|  | Užduotys | Siektini rezultatai | Rezultatų vertinimo rodikliai  (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| - |  |  |  |  |

**III SKYRIUS GEBĖJIMŲ ATLIKTI PAREIGYBĖS APRAŠYME NUSTATYTAS FUNKCIJAS VERTINIMAS**

## 5. Gebėjimų atlikti pareigybės aprašyme nustatytas funkcijas vertinimas

(pildoma, aptariant ataskaitą)

|  |  |  |  |  |
| --- | --- | --- | --- | --- |
| Vertinimo kriterijai |  | Pažymimas atitinkamas langelis:   1. – nepatenkinamai; 2. – patenkinamai; 3. – gerai; 4. – labai gerai | | |
| 5.1. Informacijos ir situacijos valdymas atliekant funkcijas | 1□ | 2□ | 3□ | 4□ |
| 5.2. Išteklių (žmogiškųjų, laiko ir materialinių) paskirstymas | 1□ | 2□ | 3□ | 4□ |
| 5.3. Lyderystės ir vadovavimo efektyvumas | 1□ | 2□ | 3□ | 4□ |
| 5.4. Žinių, gebėjimų ir įgūdžių panaudojimas, atliekant funkcijas ir siekiant rezultatų | 1□ | 2□ | 3□ | 4□ |
| 5.5. Bendras įvertinimas (pažymimas vidurkis) | 1□ | 2□ | 3□ | 4□ |

**IV SKYRIUS PASIEKTŲ REZULTATŲ VYKDANT UŽDUOTIS ĮSIVERTINIMAS IR KOMPETENCIJŲ TOBULINIMAS**

## 6. Pasiektų rezultatų vykdant užduotis įsivertinimas

|  |  |
| --- | --- |
| Užduočių įvykdymo aprašymas | Pažymimas  atitinkamas langelis |
| 6.1. Visos užduotys įvykdytos ir viršijo kai kuriuos sutartus vertinimo rodiklius | Labai gerai  |
| 6.2. Užduotys iš esmės įvykdytos arba viena neįvykdyta pagal sutartus vertinimo rodiklius | Gerai ☐ |
| 6.3. Įvykdyta ne mažiau kaip pusė užduočių pagal sutartus vertinimo rodiklius | Patenkinamai ☐ |
| 6.4. Pusė ar daugiau užduotys neįvykdyta pagal sutartus vertinimo rodiklius | Nepatenkinamai ☐ |

## 7. Kompetencijos, kurias norėtų tobulinti

|  |
| --- |
| Kino programų planavimas |
|  |

**V SKYRIUS KITŲ METŲ VEIKLOS UŽDUOTYS, REZULTATAI IR RODIKLIAI**

## 8. Kitų metų užduotys

(nustatomos ne mažiau kaip 3 ir ne daugiau kaip 5 užduotys)

|  |  |  |
| --- | --- | --- |
| Užduotys | Siektini rezultatai | Rezultatų vertinimo rodikliai  (kuriais vadovaujantis vertinama, ar nustatytos užduotys įvykdytos) |
| Atnaujinti darbo apmokėjimo tvarką. | Atlikti pakeitimus pagal | Suderinta ir patvirtinta atnaujinta darbo apmokėjimo tvarka |
| Įrengta kino erdvė | Parengtas kino erdvės įrengimo planas | Parengtas planas |
| Parengta kino programa | Programa | Parengta ir užregistruota ugdymo programa |

## 9. Rizika, kuriai esant nustatytos užduotys gali būti neįvykdytos (aplinkybės, kurios gali turėti neigiamos įtakos įvykdyti šias užduotis)

(pildoma suderinus su švietimo įstaigos vadovu)

|  |
| --- |
|  |
|  |

## VI SKYRIUS VERTINIMO PAGRINDIMAS IR SIŪLYMAI

**10. Įvertinimas, jo pagrindimas ir siūlymai:**

Mokyklos tarybos susirinkime išrinktas įgaliotas asmuo

|  |  |  |  |  |  |
| --- | --- | --- | --- | --- | --- |
| (mokyklos tarybos įgaliotas asmuo) (parašas)    **11. Įvertinimas, jo pagrindimas ir siūlymai:** |  |  | (vardas ir pavardė) | | (data) |
|  |  |  |  |  |  |
| (valstybinės švietimo įstaigos savininko (parašas)  teises ir pareigas įgyvendinančios institucijos (dalyvių susirinkimo) įgalioto asmens pareigos; savivaldybės švietimo įstaigos atveju – meras) |  |  | (vardas ir pavardė) |  | (data) |
| Galutinis metų veiklos ataskaitos įvertinimas    Susipažinau. |  |  |  |  |  |
|  |  |  |  |  |  |
| (švietimo įstaigos vadovo pareigos) (parašas) |  |  | (vardas ir pavardė) |  | (data) |